**LĒMUMS**

Liepājā

|  |  |
| --- | --- |
| 2023. gada 19. oktobrī | Nr.356/11  (prot. Nr.11, 22.§) |

Par Dzīvokļu komisijas 2023. gada

24. augusta lēmumu Nr.1031

Liepājas valstspilsētas pašvaldības Dzīvokļu komisijas (turpmāk arī – Dzīvokļu komisija) sēdē izskatīts [..] iesniegums un paustais viedoklis par reģistrēšanu uzskaitē pašvaldībai piederošas dzīvojamās telpas īrei [..].

Izskatot iesniegumu un Dzīvokļu komisijas rīcībā esošo informāciju, konstatēts:

[..]

Atbilstoši likuma “Par palīdzību dzīvokļa jautājuma risināšanā” (turpmāk arī – Likums) 5. pantam lēmumu par palīdzības sniegšanu dzīvokļa jautājumu risināšanā pieņem attiecīgās pašvaldības dome vai tās deleģēta institūcija. Likuma 11. panta pirmajā daļā noteikts, ka pašvaldība ir tiesīga izīrēt tai piederošu vai tās nomātu dzīvojamo telpu vienīgi šajā likumā noteiktajām personām un ievērojot šā likuma un Dzīvojamo telpu īres likuma noteikumus:

[..]

Ņemot vērā minēto, pamatojoties uz Administratīvā procesa likuma 81. panta pirmo daļu, otrās daļas 1. punktu, piekto daļu un izskatot Liepājas valstspilsētas pašvaldības domes pastāvīgās Sociālo lietu, veselības un sabiedriskās kārtības komitejas 2023. gada 12. oktobra lēmumu (sēdes protokols Nr.10), Liepājas valstspilsētas pašvaldības dome **nolemj:**

Atstāt negrozītu Liepājas valstspilsētas pašvaldības Dzīvokļu komisijas 2023. gada 24. augusta lēmumu Nr.1031 [..].

Saskaņā ar Administratīvā procesa likuma 70. pantu, 121. panta pirmo daļu, 122. pantu, 188. panta pirmo daļu un 189. panta šo lēmumu var pārsūdzēt Administratīvajā rajona tiesā Liepājas tiesu namā (Lielajā ielā 4, Liepājā, LV-3401) viena mēneša laikā no tā spēkā stāšanās dienas.

Saskaņā ar Administratīvā procesa likuma 70. panta pirmo daļu administratīvais akts stājas spēkā ar brīdi, kad tas paziņots adresātam. Saskaņā ar šā panta otro daļu, administratīvo aktu paziņo adresātam atbilstoši Paziņošanas likumam. Ja pa pastu sūta adresātam nelabvēlīgu administratīvo aktu, to noformē kā ierakstītu sūtījumu. Atbilstoši Paziņošanas likuma 8. panta trešajai daļai, dokuments, kas paziņots kā ierakstīts pasta sūtījums, uzskatāms par paziņotu septītajā dienā pēc tā nodošanas pastā.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Dzīvokļu komisijai, Iesniedzējam | |

IZRAKSTS PAREIZS

Liepājas pilsētas pašvaldības administrācijas

Organizatoriskās daļas vadītāja Egita Lukjanova\*

\*Izraksts ir apliecināts ar drošu elektronisko parakstu un satur laika zīmogu